b'\n_START_ARTICLE_\nMetotreksat\n_START_SECTION_\nV kemoterapiji\n_START_PARAGRAPH_\nSprva so ga uporabljali v kombinaciji z drugimi kemoterapevtiki pri \xc5\xa1tevilnih oblikah raka. \xc5\xa0e danes je ena pomembnej\xc5\xa1ih u\xc4\x8dinkovin za zdravljenje raka, vklju\xc4\x8dno z akutno limfoblastno levkemijo.\n_START_SECTION_\nDrugo\n_START_PARAGRAPH_\nKasneje so metotreksat za\xc4\x8deli uspe\xc5\xa1no uporabljati tudi pri nekaterih avtoimunih boleznih, npr, pri Crohnovi bolezni, luskavici, ankozilirajo\xc4\x8dem spongiartritisu, psoriaznem artritisu (artritis zaradi luskavice), revmatoidnem artritisu, sklerodermiji ... Zlasti so\xc4\x8dasna uporaba tumorje nekrotizirajo\xc4\x8dega faktorja \xce\xb1 se je izkazala za zelo uspe\xc5\xa1no pri laj\xc5\xa1anju simptomov_NEWLINE_\xc4\x8ceprav ni indiciran za prekinitev nose\xc4\x8dnosti, se v\xc4\x8dasih v kombinaciji z misoprostolom uporablja tudi v ta namen \xe2\x80\x93 zlasti pri zunajmaterni\xc4\x8dni nose\xc4\x8dnosti.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nMo\xc5\xbeni stranski u\xc4\x8dinki so slabokrvnost, nevtropenija, nastajanje modric, slabost in bruhanje, dermatitis in driska.  Pri redkih se pojavi hepatitis ter pove\xc4\x8dano tveganje za plju\xc4\x8dno fibrozo._NEWLINE_Vi\xc5\xa1ji odmerki, ki se uporabljajo pri zdravljenju raka, lahko po\xc5\xa1kodujejo hitro dele\xc4\x8de se celice kostnega mozga ter sluznice prebavil, kar se ka\xc5\xbee kot zaviranje delovanja kostnega mozga in vnetje sluznice._NEWLINE_Metotreksat je zelo teratogena snov, zato ga \xc5\xbeenske ne smejo jemati, \xc4\x8de so nose\xc4\x8de, \xc4\x8de obstaja mo\xc5\xbenost zanositve ali \xc4\x8de dojijo. Tudi mo\xc5\xa1ki v \xc4\x8dasu oploditve ne smejo jemati zdravila. Po terapiji mora \xc5\xbeenska do oploditve po\xc4\x8dakati vsaj en celoten ovulacijski ciklus, mo\xc5\xa1ki pa vsaj tri mesece.'